Cuneiform Tablet Kt 94/k 768 (AKT 6b 496)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
40 ma-na KÙ.BABBAR ni-is-ḫa-sú DIRI ša-du-a-sú ša-bu en-um-a-šùr a-na a-lu-a ù e-ni-ša-ru-um i-na ša-la-tù-ar ku-nu-ki ip-qí-id um-ma šu-ut-ma a-na a-lim{ki} a-na ša-lim-a-šur a-bi-a bi-lá ú 5 GÍN KÙ.BABBAR a-na qá-tí-šu-nu i-dí-in a-na a-wa-tim a-ni-a-tim kà-ru-um wa-aḫ-šu-ša-na i-dí-in-ni-a-tí-ma IGI GÍR ša da-šùr ší-bu-tí-ni ni-dí-in IGI ili₅-ba-ni DUMU a-mur-a-šur IGI a-ḫu-wa-qar DUMU šu-IŠTAR tù-ra-am-ì-lí DUMU e-dí-in-a-šur tap-pá-i-ni